ZSSK 754.085 ● REX 1782 GERAVY ● Dobšinská Ľadová Jaskyňa ● 31.07.2017
Kedysi dlhoročný legendárny rýchlik Horehronec bol odjakživa obsadzovaný tými najkrajšími rušňami radu 754 z SPD Zvolen o ktoré sa rušňovodiči pravidelne starali.
Postupne ako však dochádzalo k ďalším a ďalším úsporným opatreniam bol tento rýchlik degradovaný už len na vlak Regional Express a &quot;oklieštený&quot; až na 3, niekedy 4 vozne, aj to len ak majú cestujúci šťastie, nakoľko sa približne od apríla do júna na tomto vlaku vyskytovali len motorové súpravy 813+913 z dôvodu nedostatku rušňov rady 754 a 757 a neschopnosti štátneho dopravcu zabezpečiť adekvátnu náhradu....
Práve 754ky sa z tejto trate tiež postupne vytrácajú a nahradzujú ich modernizované 757čky, pokiaľ náhodou nie su odstavené na rôzne závady.
Cieľovou stanicou už taktiež nie je Bratislava ako kedysi, ale len Banská Bystrica.
Doba, kedy rušne, ktoré boli kedysi pravidelne v turnuse a striedalo sa na nich len pár rušňovodičov, ktorí si ich &quot;vyšperkovali&quot; je takisto dávno preč, nakoľko sa už všetky objavujú na košických, zvolenských či humenských výkonoch.
Jednou zo svetlých výnimiek je ešte stále humenská 754.085 známa aj ako &quot;Xénia&quot; , ktorú si humenčania stále udržiavajú vrámci možností aj po poslednej MH oprave.
Vzhľadom k spomenutému je to však už tažšie, keďže rušeň je nasadzovaný do prevádzky od Humenného cez Košice a Zvolen až na Žilinu.
Posledný horúci júlový deň sa práve spomínaná Xénia zatúlala aj na túto, pre mňa najkrajšiu slovenskú trať, a spoľahlivo doviezla vlak do cieľovej stanice Banská Bystrica.
train vlak regional express xenia 754085 754 085 ostra skala dobsinska ladova jaskyna rex 1782 geravy